**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 268 /2017**

**ΑΔΑ:** ΨΘ2ΟΩΨΑ-3ΛΩ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 24ο/2017 Της 22Ης ΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αναμόρφωση Προϋπολογισμού ’’**

Στην Άρτα, σήμερα, ημέρα ΔΕΥΤΕΡΑ 22-05-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την 17800/22-05-2017 έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Παπαϊωάννου Κων/νος**  **8. Βασιλάκη-Μητρογιώργου**  **Βικτωρία** | **ΑΠΟΝΤΕΣ**  **1. Κοσμάς Ηλίας** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Επιτροπή ομόφωνα απεφάνθη για το κατεπείγον της συνεδρίασης

Ο Πρόεδρος εισηγούμενος το 1ο τακτικό θέμα: **Αναμόρφωση Προϋπολογισμού** έθεσε υπόψη την εισήγηση της Υπηρεσίας η οποία αναφέρει τα εξής: Με το άρθρο 8 του Β.Δ. 17-5/15-6-59 (ΦΕΚ 114/59 τεύχος Α') ορίζονται τα εξής:

«1. Διαρκούντος του οικονομικού έτους απαγορεύεται μεταφορά πιστώσεως από κεφαλαίου εις κεφάλαιον και από άρθρου εις άρθρον.

2. Εξαιρετικώς πλην των εν τω προϋπολογισμώ εγγεγραμμένων πιστώσεων δι' εκτέλεσιν έργων, περί ών το άρθρον 161 του δημοτικού και κοινοτικού κώδικος, επιτρέπεται η μεταφορά πιστώσεως ως εκπληρωθέντος του σκοπού ή καταστάντος ανεφίκτου προς επαύξησιν άλλης πιστώσεως αναγεγραμμένης εν τω προϋπολογισμώ του αυτού ή άλλου κεφαλαίου ή προς δημιουργία πιστώσεων δι' εκτάκτους και επειγούσας ανάγκας μη προβλεπομένας εν τω προϋπολογισμώ.

3. Η κατά μεταφοράν διάθεσις των κατά την προηγουμένην παράγραφον πιστώσεων πραγματοποιείται δι' ειδικών αποφάσεων του δημοτικού συμβουλίου εγκρινομένων κατά τας διατάξεις του άρθρου 1 του Ν.Δ. 3777/1957. Αι αποφάσεις δέον να κατονομάζουν τα κεφάλαια και άρθρα, προς αύξησιν των πιστώσεων των οποίων μεταφέρονται τα αναλαμβανόμενα ποσά ή να καθορίζουν τα νέα κεφάλαια και άρθρα, άτινα δέον να δημιουργηθούν οσάκις πρόκειται περί απροόπτου δαπάνης.

4. Προς πρόληψιν ενδεχομένης ανεπαρκείας των πιστώσεων δι' απροόπτους δαπάνας, αναγράφεται εν τω προϋπολογισμώ του δήμου πίστωσις υπό ίδιον κεφάλαιον υπό τίτλον «Αποθεματικόν» και άρθρον υπό τον τίτλον «Ποσόν διαθέσιμον προς αναπλήρωσιν των πιστώσεων, αίτινες ήθελον ευρεθή εν ανεπαρκεία, ως και δι' εκτάκτους και επειγούσας ανάγκας μη προβλεπομένας εν τω προϋπολογισμώ».

5. Δια την πληρεστέραν από πλευράς λογιστικής τάξεως παρακολούθησιν και εμφάνισιν της κινήσεως των δια μεταφοράς πραγματοποιουμένων κατά την παράγραφο 2 του παρόντος άρθρου αυξομειώσεων των πιστώσεων, η μεταφορά τούτων ενεργείται μέσω του εν τη παραγράφω 4 του παρόντος προβλεπομένου Κεφαλαίου του προϋπολογισμού».

Σύμφωνα με το Υπουργείο Εσωτερικών η αναμόρφωση του προϋπολογισμού αποτελεί κατ’ ουσίαν τροποποίηση της απόφασης με την οποία ψηφίστηκε αυτός. Άρα, για την έκδοση της τροποποιητικής του προϋπολογισμού απόφασης, απαιτείται η τήρηση του ίδιου τύπου και διαδικασίας, όπως ορίζεται στην κείμενη νομοθεσία. (**ΥΠ.ΕΣ. 28376/18.07.2012**). Σύμφωνα πάντα με το ίδιο έγγραφο, με τις διατάξεις της παρ. 5 του άρθρου 23 του ν. 3536/2007 ο νομοθέτης θέλει να ρυθμίσει ένα επιμέρους ζήτημα με τρόπο διαφορετικό από τα εν γένει ισχύοντα- και δη την προθεσμία εντός της οποίας η εποπτεύουσα αρχή ολοκληρώνει τον έλεγχο νομιμότητας της απόφασης αναμόρφωσης.

Από το παραπάνω έγγραφο συνάγεται ότι εκτός από την εισήγηση των αρμόδιων υπηρεσιών απαιτείται και η τήρηση του ίδιου τύπου και διαδικασίας, όπως ορίζεται στην κείμενη νομοθεσία, για τον προϋπολογισμό.

Το ισχύον θεσμικό πλαίσιο επιβάλλει τα τελευταία χρόνια την κατάρτιση του προϋπολογισμού σε χρόνο κατά πολύ προγενέστερο της λήξης του εκάστοτε οικονομικού έτους. Εξαιτίας της υποχρέωσης αυτής, δεν καθίσταται δυνατόν να συμπεριληφθούν στον υπό κατάρτιση προϋπολογισμό δαπάνες που προκύπτουν από έκτακτες και επείγουσες αιτίες κατά τη διάρκεια του έτους. Συνεπώς και προκειμένου να καλυφθούν τέτοιου είδους δαπάνες, οι οποίες δεν είχαν προβλεφθεί στον προϋπολογισμό του Δήμου του τρέχοντος έτους παρίσταται ανάγκη δημιουργίας ή ενίσχυσης πιστώσεων για την κάλυψη των αναγκών αυτών. Συγκεκριμένα,

Με το αριθ. 17494/18-5-2017 έγγραφό της, η Διεύθυνση προγραμματισμού έχοντας υπόψη την αριθ. 237/2017 απόφαση του Δημοτικού Συμβουλίου με την οποία εγκρίθηκε η 5η τροποποίηση του τεχνικού προγράμματος αίτειται την αναμόρφωση του προυπολογισμού με την εγγραφή σε αυτόν του έργου Αντικατάσταση στέγης του 1ου παιδικού σταθμού Άρτας.

Έχοντας υπόψη την αριθ. 39756/1780/5-5-2017 απόφαση ΓΓΠΗ με την οποία εντάχθηκε το ανωτέρω έργο στην ΣΑΕΠ 530 Ηπείρου, εισηγούμαστε την αναμόρφωση του προυπολογισμού με την αποδοχής πίστωσης 40.000,00 € και εγγραφή αυτής στον ΚΑ 1322.003 του σκέλους των εσόδων του προϋπολογισμού του Δήμου με τίτλο Επιχορήγηση για υλοποίηση έργου Αντικατάσταση στέγης του 1ου παιδικού σταθμού Άρτας (ΣΑΕΠ 530 Ηπείρου) και διαμέσου του απθεματικού εγγραφή ισόποσης πίστωσης στον ΚΑ 15-7311.003 του σκέλους των εξόδων δημιουργώντας νέο ΚΑ με τίτλο ‘Αντικατάσταση στέγης του 1ου παιδικού σταθμού Άρτας’

Με βάση τα παραπάνω η οικονομική υπηρεσία του Δήμου αφού έλαβε υπόψη της

* την παρ 5 άρθρο 23 Ν. 3536/07
* το άρθρο 8 του Β.Δ. 17-5/15-6-59 (ΦΕΚ 114/59 τεύχος Α')
* το εγγ. ΥΠ.ΕΣ. 28376/18.07.2012
* παρ 5 άρθρο 77 Ν. 4172/2013
* τον προϋπολογισμό του Δήμου Αρταίων, έτους 2017, ο οποίος ψηφίστηκε με τις αριθ. 446/2016 Απόφαση του οικείου Δημοτικού Συμβουλίου

**εισηγείται προς την οικονομική επιτροπή και το Δημοτικό Συμβούλιο**

1. την αποδοχής πίστωσης 40.000,00 € και εγγραφή αυτής στον ΚΑ 1322.003 του σκέλους των εσόδων του προϋπολογισμού του Δήμου με τίτλο Επιχορήγηση για υλοποίηση έργου Αντικατάσταση στέγης του 1ου παιδικού σταθμού Άρτας (ΣΑΕΠ 530 Ηπείρου) και διαμέσου του αποθεματικού εγγραφή ισόποσης πίστωσης στον ΚΑ 15-7311.003 του σκέλους των εξόδων δημιουργώντας νέο ΚΑ με τίτλο **‘’**Αντικατάσταση στέγης του 1ου παιδικού σταθμού Άρτας**’’**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: την παρ 5 άρθρο 23 Ν. 3536/07, το άρθρο 8 του Β.Δ. 17-5/15-6-59 (ΦΕΚ 114/59 τεύχος Α'), το εγγ. ΥΠ.ΕΣ. 28376/18.07.2012, παρ 5 άρθρο 77 Ν. 4172/2013, τον προϋπολογισμό του Δήμου Αρταίων, έτους 2017, ο οποίος ψηφίστηκε με τις αριθ. 446/2016 Απόφαση του οικείου Δημοτικού Συμβουλίου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εισηγείται στο Δημοτικό Συμβούλιο την Αναμόρφωση Προϋπολογισμού έτους 2017 ως κατωτέρω:

1. την αποδοχής πίστωσης 40.000,00 € και εγγραφή αυτής στον ΚΑ 1322.003 του σκέλους των εσόδων του προϋπολογισμού του Δήμου με τίτλο Επιχορήγηση για υλοποίηση έργου Αντικατάσταση στέγης του 1ου παιδικού σταθμού Άρτας (ΣΑΕΠ 530 Ηπείρου) και διαμέσου του αποθεματικού εγγραφή ισόποσης πίστωσης στον ΚΑ 15-7311.003 του σκέλους των εξόδων δημιουργώντας νέο ΚΑ με τίτλο **‘’**Αντικατάσταση στέγης του 1ου παιδικού σταθμού Άρτας**’’**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 268 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***